open-index/open-wikipedia-markdown huggingface dataset:
Նաբուր

**Նաբուր** (), գյուղ Ադրբեջանի Հանրապետության Գոբուստանի շրջանում։

## Աշխարհագրություն
Գտնվում է Կովկասյան լեռների ստորոտին, Շամախիից արևելք, իսկ Գոբուստան (Մարազա) շրջկենտրոնից դեպի հյուսիս։

## Պատմություն
19-րդ դարի սկզբի տեղեկություններում հիշատակվում է Կոշունի մահալի Նաբուր գյուղը։ 1846 թվականին կազմավորվել է Շամախիի նահանգը և այս բնակավայրը պատկանում էր նշված նահանգի Կոշունի մահալին։ 1859 թվականի Շամախիի աղետալի երկրաշարժից հետո նահանգային հիմնարկները տեղափոխվեցին Բաքու, իսկ ինքը՝ նահանգը, վերանվանվեց Բաքվի նահանգ։

Ըստ Բաքվի նահանգի Շամախի գավառի Կաբրիստանի բաժնի հարկադիր կատարող Ֆեդոր Դեմինսկու՝ Նաբուրը եղել է սուննի քոչվորների ճամբար, որի բնակիչները, ըստ ավանդության, եղել են իսլամ ընդունած հրեաներ։

1930 թվականին կազմավորվել է Ադրբեջանական ԽՍՀ-ի Շամախիի շրջանը։ Նաբուր գյուղը ընդհատումներով ընդգրկվել է այս շրջանի մեջ, իսկ 1990 թվականից այն մտել է նորաստեղծ Գոբուստանի շրջանի կազմի մեջ։

1970-ական թվականներին Նաբուրը այս շրջանի համանուն գյուղական Խորհրդի (գյուղխորհուրդ) կենտրոնն էր։

## Բնակչություն
1921 թվականի ադրբեջանական գյուղատնտեսական մարդահամարի արդյունքներով Նաբուր բնակավայրում բնակվում էր 827 մարդ (210 տնտեսություն), հիմնականում՝ ադրբեջանցի թյուրքեր (կովկասյան թաթարներ), իսկ բնակչությունը կազմում էր 446 տղամարդ և 381 կին։

### Հայտնի անձինք
Այս գյուղում է ծնվել ադրբեջանցի երգիչ, խանենդե (կատարող՝ մուղամով) Ալիմ Ղասիմովը։ Նաբուրի հետ է կապված նաև Ադրբեջանական ԽՍՀ ՊԱԿ-ի ղեկավարներից մեկի՝ Աբդուլ Խալիկովի կյանքը։

## Ժողովրդական արհեստներ
Նաբուրը Շիրվանի գորգագործության կենտրոններից է։ Այստեղ հնագույն ժամանակներից զարգացած է եղել գորգագործությունը (գորգի տեսակներից մեկը կոչվում է գյուղի անունով)։

## Ծանոթագրություններ

Կատեգորիա:Գոբուստանի շրջանի բնակավայրեր
Սոնասար (այլ կիրառումներ)

**Սոնասար** անունը կարող է վերաբերել՝
* Սոնասար՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
* Սոնասար՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո),
* Սոնասար՝ հայկական արական անձնանուն։
Օլեգ և Այնա

**«Օլեգ և Այնա»** (), խորհրդային գեղարվեստական ֆիլմ, որը նկարահանել է ռեժիսոր Ալեքսանդր Լեյմանիսը  ԽՍՀՄ Պետկինոյի պատվերով Ռիգայի կինոստուդիայում 1973 թվականին։

Ֆիլմի պրեմիերան Կենտրոնական հեռուստատեսությունում տեղի է ունեցել 1973 թվականին։

## Սյուժե
Ֆիլմի գործողությունները տեղի են ունենում Ռիգայի խոշոր ձեռնարկություններից մեկում։ Ֆրեզորդ Օլեգ Շչերբակովը տեխնիկական բուհի դիպլոմի պաշտպանությունից հետո ինժեներական պաշտոնի է անցնում կոնստրուկտորական բյուրոյում։ Այնտեղ նա ծանոթանում է իր գործընկեր Այնայի հետ, որն արտադրության վերակազմակերպման նախագծի հեղինակն է։

Երիտասարդները փոխադարձ համակրանքի զգացում ունեն, օգնում են միմյանց և հանդիպում են ազատ երեկոներին։ Լինելով լավ պրակտիկ՝ Օլեգը մի շարք հաջողված առաջարկներ է անում, բայց ժամանակի ընթացքում սկսում է կասկածել իր ընտրած ուղու ճիշտ լինելու մեջ։

Շուտով լուր է գալիս գործարանի վերազինման և վերակառուցման մասին, որը պետք է անցնի առանց արտադրության կրճատման։ Ձեռնարկությունը ստեղծված պայմաններում պետք է աշխատի առանց արտադրական ծանրաբեռնվածության, ինչի համար նախատեսված է ինժեներական խմբեր կազմակերպել յուրաքանչյուր արտադրամասում։

Գլխավոր պատասխանատվությունը դրվում է նոր կազմակերպվող փորձարարական տեղամասի վրա, որը ստեղծվում է Այնայի հետաձգված նախագծով։ Օլեգը, որը պատրաստվում էր հեռանալ գործարանից, մնում է և ներգրավվում առաջադրանքի իրականացման աշխատանքներում։

## Դերերում
* Անատոլի Գրաչով – *Օլեգ
* [[Լիլիտա Օզոլինիա]] – *Այնա
* Ուլդիս Դումպիս – *Էդուարդ
* Ռոլանդս Զագորսկիս – *Անդրիս
* Յանիս Գրանտինշ – *Պետերիս
* [[Ալեքսանդր Բոյարսկի]] – *Ժարկովսկի
* Էլզա Ռաձինյա – *Այնայի մայրը
* Վելտա Լինե – *Օլեգի մայրը
* Ակվելինա Լիվմանե – *Իլգա
* Վայրոնիս Յականս – *Գուլբիս
* Ուլդիս Լիելդիջս – *գործարանի տնօրեն
* Պետերիս Լիեպինշ – *ֆրեզորդ

## Նկարահանող խումբ
* Սցենարի հեղինակներ՝ Ալեքսանդր Կորին, Նիկոլայ Ռոզանցև
* Բեմադրող ռեժիսոր՝ Ալեքսանդր Լեյմանիս
* Բեմադրող օպերատոր՝ Մարիս Ռուձիտիս
* Կոմպոզիտոր՝ Իվարս Վիգներս
* Բեմադրող նկարիչ՝ Վիկտոր Շիլդկնեխտ
* Հնչյունային օպերատոր՝ Աննա Պատրիկեևա
* Ռեժիսոր՝ Վ. Օզերե
* Օպերատոր՝ Ի. Հոֆմանիս
* Կոստյումների նկարիչ՝ Նատալյա Շապորինա
* Նկարիչ-գրիմարար՝ Մ. Ցելմա
* Մոնտաժող՝ Է. Պրեյս
* Խմբագիր՝ Ի. Չերևիչնիկ
* Տնօրեն՝ Լ. Լիեպինյա

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Երիցվանք (համայնք, Քաշաթաղի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Երիցվանք**, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

## Աշխարհագրություն
Համայնքը տեղաբաշխված է Արցախի Հանրապետության հարավարևմտյան մասում։ Ունի հարթավայրային տեղանք։ Համայնքի տարածքն 4766,0 հա է, որից 1953,6 հա-ն անտառային հողեր են։ Համայնքի սահմաններով է հոսում Հագարի գետը։

Բերձոր շրջկենտրոնից հեռու է 90 կմ, իսկ մայրաքաղաք Ստեփանակերտից` 127 կմ։

## Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Երիցվանք համայնքն իր մեջ ներառում է Երիցվանք, Ամիրյան, Կրմեն, Երվանդակերտ գյուղերը։

Համայնքում գործում էր գյուղապետարան, բուժկետ, միջնակարգ դպրոց։

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ջրամատակարարման համակարգ, որը սնվում էր ջրհորներից։ Առկա էին նաև խմելու ջրի համար պիտանի 7 անհատական ջրհորներ։

2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։

Համայնքը միացված էր հանրապետության տրանսպորտային կապին, մասնավորապես՝ Կովսական-Ստեփանակերտ-Կովսական և Կովսական-Բերձոր-Կովսական երթուղիներին։

## Բնակչություն
Երիցվանք համայնքի բնակչությունը 2015 թվականի դրությամբ կազմել է 320 մարդ, որոնք կազմել են 88 տուն։ Նույն թվականի դրությամբ Երիցվանք գյուղում բնակվել է 241 մարդ, որոնք կազմել են 68 տուն։ Ամիրյան գյուղում բնակվել է 34 մարդ, որոնք կազմել են 10 տուն։ Կրմեն գյուղում բնակվել է 45 մարդ, որոնք կազմել են 10 տուն։

## Կրթություն
Երիցվանք համայնքում գործում էր միջնակարգ դպրոց, որտեղ 2015 թվականի դրությամբ սովորում էր 41 աշակերտ։

## Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 2376,1 հա-ը գյուղատնտեսական նշանակության են։

## Ծանոթագրություններ

Կատեգորիա:Քաշաթաղի շրջանի համայնքներ
IOS 16

**iOS 16**, iOS օպերացիոն համակարգի 16-րդ տարբերակը մշակված Apple ընկերության կողմից iPhone սմարթֆոնների շարքի համար։ Համարվում է iOS 15-ին հաջորդողը։ Օպերացիոն համակարգը ներկայացվել է 2022 թվականի հուլիսի 6-ին WWDC կոնֆերանի ժամանակ։

## Պատմություն
Ծրագրավորողների համար նախատեսված առաջին բետա տարբերակը թողարկվել է 2022 թվականի հուլիսի 6-ին։ Իսկ առաջին բոլորի համար հասանելի տարբերակը թողարկվել է 2022 թվականի հուլիս 11-ին։ Օպերացիոն համակարգի պաշտոնական թողարկումը սպասվում է 2022 թվականի սեպտեմբերին։

### Տարբերակների պատմություն

## Նորարարություններ
### Ինտերֆեյս
* Ավելացել է հնարավորություն ցուցադրել մարտոցի կարգավիճակը տոկոսներով, հասանելի է բոլոր առանց շրջանակ սմարթֆոնների համար, սկսած iPhone X և բացի iPhone XR, 11, 12 mini, 13 mini սմարթֆոններից։

### Կողպված էկրան
* Հնարավորություն ստեղծել մի քանի կարգավորվող էկրաններ 
* Ծանուցումները հայտնվում են էկրանի ներքևի մասում, չխանգարելով վիդջեթների տեսանելիությանը
* *Live Activities*, կողպված էկրանի վիդջեթ, որը թույլ է տալիս ցուցադրել ներկա պահի ռեժիմի որոշ տվյալներ։

### Հաղորդագրություն
* Հայտնվել է հնարավորություն ջնջել կամ խմբագրել ուղղարկված նամակը, ուղարկելու պահից 15 րոպեների ընթացքում։ 
* Հնարավորություն նշել հաղորդագրությունը ինչպես չկարդացված։ 
* Հայտնվել է SharePlay հաղորդագրություններում։

### Live Text և Visual Search բարելավում
* Հնարավորություն նշել կամ պատճենել տեքտ տեսանյութից։ 
 
### Apple նորություններ
* Նոր բաժին «Իմ սպորտ» լավագույն պահերի, տեսահոլովակների և նորություների համար։ 
* Տեղական նորություններ հավելված։ 
* Նոր խումբ «Ընտրվածներ»։

### Եղանակ
* Նոր մոդուլներ եղանակին ծավալուն և ճշգրիտ տեղեկություների համար։
* Հաջորդ 10 օրվա համար եղանակի տեսություն։

## Աջակցվող սարքեր
iPod touch-ի արտադրության կասեցումից հետո, սա iOS օպերացիոն համակարգի առաջին տարբերակն է, որ աջակցում է iPhone OS 1.0.2 օպերացիոն համակարգով աշխատող սարքերից սկսած.։ Արդյունքում սպասվում է, որ Apple ընկերությունը կդադարեցնի նման կարգավորումներով աշխատող հին մոդելների աջակցումը։ WWDC 2022-ի ժամանակ, հաստատվեց, որ հասանելիությունը սահմանափակված է, և այն կաջակցվի Apple A11-ի և ավելի հին տարբերակների համար, այդ թվում․ 
* IPhone 8
* iPhone X
* iPhone XR
* IPhone XS
* iPhone 11
* IPhone 11 Pro
* iPhone SE
* IPhone 12
* IPhone 12 Pro
* IPhone 13
* IPhone 13 Pro
* iPhone SE

## Ծանոթագրություններ

Կատեգորիա:Օպերացիոն համակարգեր
Կատեգորիա:Օպերացիոն համակարգեր բջջային հեռախոսների համար
Կատեգորիա:2022 հայտնված արտադրանքներ
Գազիփուր

**Գազիփուր**, կոչվում է նաև **Ջոյդեբփուր** (), քաղաք Բանգլադեշի կենտրոնական մասում՝ երկրի մայրաքաղաք Դաքայից մոտավորապես 25 կիլոմետր դեպի հյուսիս։ Նույնանուն շրջանի վարչական կենտրոնն է։ Տեքստիլ արդյունաբերության կենտրոն։

## Ժողովրդագրություն
Գազիփուրի համայնքի բնակչության թվաքանակի փոփոխությունները.

 
2013 թվականին Գազիփուրի, Թոնգիի և շրջակա գյուղական վեց խոշոր համայնքների միավորման արդյունքում ստեղծվել է վարչական մի նոր միավոր՝ «Գազիփուրի քաղաքային ընկերակցություն» (Gazipur City Corporation) անվանումով, շուրջ 330 քառակուսի կիլոմետր ընդհանուր տարածքով, մոտավորապես չորս միլիոն բնակչությամբ (2020 թվականի տվյալներով)։ Բուն քաղաքի բնակչության թվաքանակն անցնում է մեկ միլիոնից։ Բնակչության խտությունը կազմում է 
24.000 մարդ/կմ2։ Ընդ որում՝արական սեռի բնակիչները կազմում են ընդհանուր թվի 52.52%-ը, իգական սեռինը՝ 47.48%-ը։

## Պատկերասրահ

বঙ্গবন্ধু সাফারী পার্ক, গাজীপুর.jpg|
Agriculture Faculty Building.jpg
Halls and student center (front view), Islamic University of Technology.jpg|
Heritage City Park 34.JPG
Bangladesh Agricultural Research Institute - (BARI).jpg
Bangladesh Open University Dhaka.jpg
Aerial View of BSMRAU.png


## Ծանոթագրություններ

## Արտաքին հղումներ
* Բանգլադեշի մեծ քաղաքները

Կատեգորիա:Բանգլադեշի քաղաքներ
Կատեգորիա:Բանգլադեշի բնակավայրեր
Ամայա Պերես Օրոսկո

**Ամայա Պերես Օրոսկո** (), իսպանացի տնտեսագետ և ֆեմինիստ։ Մանսագիտացել է ֆեմինիստական տնտեսագիտության և կայուն ապրելակերպի տնտեսական տեսության մեջ։

## Կյանք և գործունեություն
Սովորել է տնտեսագիտություն Մադրիդի Չարլզ Երրորդի համալսարանում, որտեղ կենտրոնացել է ֆեմինիստական և բնապահպանական տնտեսագիտության վրա։ Այնուհետև, Մադրիդի Կոմպլուտենսեի համալսարանում ստացել է միջազգային և զարգացման տնտեսագիտության դոկտորի կոչում։ Դոկտրոական թեզի թեման էր՝ ուշադրությունը ֆեմինիստական տնտեսագիտության տեսանկյունից։ Այն վերնագրված էր՝ տնտեսագիտության վերաբերյալ ֆեմինիստական տեսակետներ։ *Խնամքի* *դեպքը*։

Մադրիդի Կոմպլուտեսնսեի համալսարանում իր թեկնածությունը ստանալուց հետո, Պերես Օրոսկոն դարձավ կիրառական տնտեսագիտության դասախոս։ Աշխատել է նաև խնամքի ինտենսիվ կազմակերպության աշխատաշուկաներում ՄԱԿ–ի կանանց առաջխաղացման միջազգային և հետազոտական ուսուցման ինստիտուտի հետ՝ հրատարակելով աշխատություններ ՄԱԿ–ի համար այնպիսի թեմաներով, ինչպիսիք են համաշխարհային խնամքի շղթաները։

Նրա ակադեմիական աշխատանքը հիմնականում կենտրոնանում է կայուն կյանքի, շուկայագիտության, և ֆեմինիստական տնտեսական տեսության վրա։  2014 թվականին, հրատարակեց *Տնտեսության ֆեմինիստական դիվերսիան*, որտեղ պնդում է աշխատաշուկաների վերաիմաստավորման և վերակառուցման համար՝ առաջնահերթություն տալով մարդկանց կյանքի կայունությանը։ Այս ծրագրի հիմնական մասը կլինի վճարել աշխատողներին աշխատանքի այն տեսակների համար, ինչպիսիք են սննդի պատրաստումը և երեխաների խնամքը, բայց որոնք շատ հաճախ չեն վարձատրվում ժամանակակից աշխատաշուկաներում*։ Տնտեսության ֆեմինիստական դիվերսիան* նաև ֆեմինիստական տնտեսագիտության գործ էր, քանի որ աշխատանիք այս չվարձատրվող, բայց հիմնական կատոգորիաները անհամաչափորեն կատարում են կանայք ամբողջ աշխարհում։

## Ընտրված աշխատանքներ
**Ֆեմինիստական հեռանկարներ տնտեսության վերաբերյալ. խնամքի դեպք* (2006)
**Տնտեսության ֆեմինիստական դիվերսիա* (2014)

## Ծանոթագրություններ

Կատեգորիա:21-րդ դարի ոչ գեղարվեստական գրողներ
Կատեգորիա:Իսպանացի կին գրողներ
Կատեգորիա:Իսպանացի կին տնտեսագետներ
Կատեգորիա:Իսպանացի ֆեմինիստ գրողներ
Կատեգորիա:Իսպանացի ֆեմինիստներ
Կատեգորիա:Մադրիդի Կոմպլուտենսե համալսարանի շրջանավարտներ
Երջանկության ժամանակը

**Երջանկության ժամանակը** (), թուրք ռեժիսոր Շենոլ Սյոնմեզի 2017 թվականի արտադրության ռոմանտիկ կատակերգությունը։ Ֆիլմի գլխավոր դերերում հանդես են գալիս թուրք հայտնի դերասաններ Բարըշ Արդուչը և Էլչին Սանգուն։ Զույգը միասին նկարահանվել է նաև «Վարձու սեր» հեռուստասերիալում։ Ֆիլմի սցենարի հեղինակը թուրք դերասան Բուղրա Գյուլսոյն է։

## Սցենար
Ռոմանտիկ կատակերգությունը պատմում է Մերթի և Ադայի սիրո պատմության մասին։ Մերթը համարում է, որ կառուցել է իդեալական կյանք, սակայն վախենում է բախվել իր անցյալի հետ։ Իսկ Ադան, հակառակը, ապրում է անցյալից քաղած դասերով։ Այս հակադիր ապրելակերպ ունեցող երկու անձանց ճանապարհներն անսպասելիորեն հատվում են, իսկ սերը միավորում նրանց, սակայն զույգը ստիպված է լինելու հաղթել խրթին դժվարությունների։ Փոխվում է նաև Ադայի եղբոր՝ Թարըքի կյանքը, որը մշտապես եղել է պարտվածի կարգավիճակում և անփորձ է եղել կանանց հետ շփումներում և հարաբերություններում։ Մերթն օգնում է նրան ինքնավստահություն ձեռք բերել։

## Դերասանական կազմ

## Ծանոթագրություններ

## Արտաքին հղումներ

Կատեգորիա:2010-ականների ռոմանտիկ կինոկատակերգություններ
Կատեգորիա:Բնօրինակում անաղբյուր հոդվածներ
Կատեգորիա:Թուրքական ֆիլմեր
Նարայանգանջ

**Նարայանգանջ** ( *Naraeongônj*), քաղաք Բանգլադեշի կենտրոնական մասում՝ երկրի մայրաքաղաք Դաքքայից մոտավորապես 15 կիլոմետր դեպի հարավ-արևելք, Շիթալաքշյա գետի ափին, ծովի մակերևույթից 3 մետր բարձրության վրա։ Նույնանուն շրջանի վարչական կենտրոնն է։ Ունի գետային նավահանգիստ, որն ամենահներից մեկն է Բանգլադեշում։ Բնակչության թվաքանակը հասնում է մոտավորապես երկու միլիոնի. այդ ցուցանիշով վեցերորդ տեղն է զբաղեցնում երկրում
: Արդյունաբերության ու գործարարության կենտրոն է, աչքի է ընկնում հատկապես տեքստիլի և ջուտի արտադրությամբ։ Ընդ որում՝ ջուտի վերամշակման ձեռնարկություններն այնքան շատ են քաղաքում, որ նրան տվել են «Բանգլադեշի Դանդի» մականունը (շոտլանդական Դանդի քաղաքը աշխարհով մեկ համբավվել է որպես ջուտի արտադրության կենտրոն և կոչվել է Ջուտոպոլիս):

## Ժողովրդագրություն
Նարայանգանջի բնակչության թվաքանակի փոփոխությունները.:

## Պատմություն
Քաղաքի անվանումն առնչվում է 18-րդ դարի հինդուիստական կրոնական առաջնորդ Լաքշմի Նարայան Թաքուրին, ով Պլեսսիի ճակատամարտից հետո՝ 1766 թվականին Շիթալաքշյա գետի ափին տարածքներ է վարձակալել Բրիտանական արևելահնդկական ընկերությունից և հողամասեր, շուկաներ, գումարներ նվիրաբերել Նարայանա (Վիշնու) աստծու պաշտամունքը տարածելու և պատշաճ մակարդակով իրականացնելու համար։

1876 թվականի սեպտեմբերի 8-ին հիմնվել է Նարայանգանջի համայնքը, որտեղ Հարականտա Բաներջիի ընծայաբերած գումարներով կառուցվել և 1885 թվականին բացվել է տարածաշրջանի առաջին հիվանդանոցը։

2011 թվականի մայիսի 5-ին, նախկին երեք համայնքների (Նարայանգանջի, Սիդհիրգանջի և Քադամ Ռասուլի) միավորման արդյունքում, ստեղծվել է Նարայանգանջի քաղաքային ընկերակցություն (Narayanganj City Corporation) անվանումը կրող վարչական նոր միավորը։

## Պատկերասրահ

Skyline in Narayanganj (02).jpg|
Kanchpur Industrial Area from Shitalaksha river view.jpg|
Tomb of Ghiyasuddin Azam Shah, Narayanganj, Bangladesh.jpg
ঈশা খাঁর প্রাসাদ.jpg
সোনারগাঁও পানাম নগর পুরাতন স্থাপনা-2.jpg
Hajiganj-fort1.jpg



## Ծանոթագրություններ

## Արտաքին հղումներ
* Նարայանգանջի քաղաքային ընկերակցության կայքէջը
* Նարայանգանջի տեսարժան վայրերը

Կատեգորիա:Առափնյա բնակավայրեր
Կատեգորիա:Բանգլադեշի բնակավայրեր
Կատեգորիա:Բանգլադեշի քաղաքներ
Կատեգորիա:Նավահանգիստներ
Աուգուստու դի Կարվալյու Ռոդրիգես դուզ Անժուշ

**Աուգուստու դի Կարվալյու Ռոդրիգես դուզ Անժուշ** (ապրիլի 20, 1884 – նոյեմբերի12, 1914), բրազիլացի բանաստեղծ և դասախոս։ Նրա բանաստեղծությունները հիմնականում հիվանդության և մահվան մասին են, և համարվում են մոդեռնիզմի նախակարապետները Բրազիլիայում։

Պարայբանի գրական ակադեմիայի առաջին ամբիոնի հովանավորն է։

## Կենսագրություն
Ծնվել է 1884 թվականին, Պաու դ՛Արկո անունով *[[էնգենհո]]յում*, Բրազիլիայի Պարաիբա նահանգի Կրուս դու Էսպիրիտու Սանտու քաղաքում (Ներկայումս, էնգենհոն գնտվում է Սապեյում, նույնպես Պարաիբայում)։ Ի սկզբանե տնային ուսուցում է ստացել իր հոր կողմից, մինչև ընդունվեց Պարաիբայի լիցեյը, որտեղ կդառնար ուսուցիչ 1908 թվականին։ 7 տարեկանից բանաստեղծություններ էր գրում։

1903 թվականին ընդունվեց Ռեսիֆեի իրավագիտության ֆակուլտետ, որն ավարտեց 1907 թվականին։ 1910 թվականին ամուսնացել է Էսթեր Ֆիալյոյի հետ։

Երբ սկսեց մագիստրատի կարիերան, տեղափոխվեց Ռիո դե Ժանեյրո, որտեղ աշխատել է որպես ուսուցիչ բազմաթիվ ուսումնական հաստատություններում և սկսել է իր բանաստեղծությունները տպագրել պարբերականներում և թերթերում։ 1912 թվականին հրատարակել է իր առաջին և միակ բանաստեղծական գիրքը՝ «Eu» (), որը տպագրելիս ստացել է հակասական արձագանքներ։ (Օրիս Սոարես՝ Ավգուստոյի կյանքի ընկերը, Órris Soares, lifelong friend of Augusto dos Anjos, would republish *Eu* in 1919 թվականին վերահրատարակեց *Eu–ն՝* ավելացնելով այն ժամանակ չհրատարակված բանաստեղծությունները և վերաթողարկելով «Ես և այլ բանաստեղծություններ» վերնագրով, որն այդ ժամանակվանից ի վեր ստացել է ավելի լավ գրախոսականներ)։

Մինաս ժերայի, Լեոպոլդինա քաղաքի դպրոցում աշխատելու տարիներին, մահացավ թոքաբորբից, 1914 թվականի նոյեմբերի 12–ին։

## Աշխատանք
Իր կենդանության օրոք հրատարակեց միայն մեկ գիրք՝ «Ես» անունով։ Նրա բանաստեղծությունների թեմաները, որոնք լի են խիստ սկատոլոգիական, բժշկական, գիտական, և փիլիսոփայական բառապաշարով, հիմնականում՝ հիվանդություն, մահ, ծանր ճնշվածություն և հոռետեսություն։

Գրականագետները վստահ չեն, թե որ գրական շարժմանն է պատկանում Ավգուստոն, որոշներն ասում են, որ նա սիմվոլիստ էր, որոշները՝ պառնաս, թեև Ֆերեյրա Գույարը նրան դասում է որպես նախամոդեռնիստ։

## Փաստեր
* Նրա բանաստեղծությունների մեծ մասում կրկնվող կերպարը թամարիդնի ծառն է, որը մինչև օրս գոյություն ունի էնգենհո Պաու դ՛Արկոյի մնացորդների մոտ։
* Ըստ Օրիս Սոարեսի, Ավգուստոն իր բանաստեղծությունները ստեղծում էր գլխում՝ շրջելով, ժեստերով և բարձրաձայն արտասանելով դրա տողերը՝ նախքան թղթին հանձնելը։ 
* Եվդես Բարրոսը պատմել է, որ Ռիո դե ժանեյրոյում քրոջ հետ ապրելու ժամանակ, բանաստեղծություններ էր հորինում՝ նստելով իր տան բակում և բղավելով ոտանավորները, սովորություն, որը քրոջը ստիպում էր մտածել, որ հոգեկան հիվանդ է։
* Ասում են, որ ուներ բրոնխիալ ասթմա։

## Ծանոթագրություններ

## Արտաքին հղումներ

* Article about Augusto dos Anjos

Կատեգորիա:1884 ծնունդներ
Կատեգորիա:1914 մահեր
Կատեգորիա:20-րդ դարի բրազիլացի բանաստեղծներ
Կատեգորիա:Բրազիլացի տղամարդ բանաստեղծներ
Կատեգորիա:Մահեր թոքաբորբից Մինաս Ժերայսում
Կատեգորիա:Պարաիբայի մարդիկ
Օլիվեր Աբիլդգոր

**Օլիվեր Աբիլգոր Նիլսեն** (,), դանիացի ֆուտբոլիստ, Կազանի «Ռուբին» ակումբի և Դանիայի հավաքականի կիսապաշտպան։

## Ակումբային կարիերա
«Օլբորգ» ակումբի սան է։ 2015 թվականին հուլիսի 20-ին «Էսբերգ»-ի դեմ խաղում նորամուտ է ունեցել Դանիայի սուպեր լիգայում։ Իր առաջին մենամարտում նախ դարձել է տասնմեկ մետրանոց հարվածի մեղավոր, ապա հավասարեցրել է հաշիվը։ 2020 թվականի փետրվարի 3-ին Աբիլգորը վարձակալության իրավունքով տեղափոխվել է ռուսական «Ռուբին»՝ մինչև 2020 թվականի հունիսը հետգնման տարբերակով։ Մարտի մեկին «Տամբով» ակումբի դեմ խաղում նորամուտ է ունեցել ՌՊԼ-ում։ Վարձակալության ավարտին ակումբը ակտիվացրել է հետգնման հնարավորությունը և լիարժեք պայմանագիր է կնքել մինչև 2024 թվականին հունիս։ 2021 թվականի նոյեմբերի 21-ին «Սոչի» ակումբի դեմ մրցախաղում Աբիլդգորը խփել է իր առաջին գոլը «Ռուբին» ակումբի կազմում։

## Կարիերա հավաքականում
2019 թվականին Դանիայի երիտասարդական հավաքականի կազմում Աբիլգորը մասնակցել է Իտալիայում կայացած Եվրոպայի երիտասարդական առաջնությանը։ Մրցախաղում խաղացել է Գերմանիայի թիմի դեմ մրցախաղում։

2020 թվականի նոյեմբերին առաջին անգամ հրավիրվել է Դանիայի հիմնական հավաքական։ 2020 թվականի նոյեմբերի 11-ին նորամուտ է ունեցել Շվեցիայի հավաքականի դեմ ընկերական խաղում 2։0 հաշվով՝ փոխարինելով Թոմաս Դելանին և խաղի 70-րդ րոպեին ստացել է դեղին քարտ։

## Ծանոթագրություններ

Կատեգորիա:Դանիացի ֆուտբոլիստներ
Կատեգորիա:Կոմոյի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սելտիկի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Օլբորգի ֆուտբոլիստներ
Կատեգորիա:Պիզայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Դանիայի հավաքականի ֆուտբոլիստներ
Էլեոնորա Դավթյան

**Էլեոնորա Դավթյան** (փետրվարի 3, 1992) հայ ֆուտբոլիստ, կիսապաշպան։ Հանդես է եղել Հայաստանի ֆուտբոլի կանանց ազգային հավաքականում։

## Ծանոթագրություններ

## Արտաքին հղումներ
* http://ffa.am/en/national-teams/womennationalteam/players/eleonoradavtyan/
* 

Կատեգորիա:1992 ծնունդներ
Կատեգորիա:Ապրող անձինք
Կատեգորիա:Կանանց ֆուտբոլի կիսապաշտպաններ
Կատեգորիա:Հայ կին ֆուտբոլիստներ
Բոգոր

**Բոգոր** (, ), քաղաք Ինդոնեզիայի Արևմտյան Ճավա մարզում՝ երկրի մայրաքաղաք Ջակարտայից մոտավորապես 60 կիլոմետր դեպի հարավ։ Մեծությամբ 6-րդն է Ջակարտայի մետրոպոլիսային տարածքում և 14-րդը՝ Ինդոնեզիայում։ Զբաղեցնում է 118.50&nbsp;կմ2 տարածք, որի վրա, 2010 թվականի մարդահամարի տվյալներով, ապրում էր 950.334, 2020 թվականի մարդահամարի տվյալներով՝ 1.043.070, 2022 թվականի կեսերին՝ 1.099.422  մարդ։ Քաղաքի կենտրոնում 20 քառակուսի կիլոմետրից  յուրաքանչյուրի վրա ապրում է մի քանի հազար մարդ, և այն համարվում աշխարհի ամենախիտ բնակեցված տարածքներից մեկը։ Բոգորը տնտեսական, գիտական, մշակութային ու զբոսաշրջային կարևոր կենտրոն է, ինչպես նաև՝ լեռնային առողջավայր։

Միջին դարերում եղել է Սունդա թագավորության () մայրաքաղաքը և անվանվել է ***Պակուն Պաջարաջան*** կամ ***Դայուհ Պակուն***։ Հոլանդացիների տիրապետության շրջանում կոչվել է **Բույտենզորգ**' (հոլանդերենից թարգմանած՝ նշանակում է *անհոգ*) և ծառայել է որպես Հոլանդական Արևելյան Հնդկաստանի գեներալ-նահանգապետի ամառային կեցավայր։

Բոգորի տեսարժանություններից են նախագահական պալատը՝ Իստանա Բոգորը, բուսաբանական այգին՝ Քեբուն Ռայա Բոգորը (), որն ամենահներից ու ամենաընդարձակներից մեկն է աշխարհում։ Բոգորին տրվել է «Անձրևոտ քաղաք» մականունը, քանի որ նույնիսկ չոր սեզոնի ընթացքում հաճախ են հորդառատ անձրևներ տեղում այստեղ։

## Պատկերասրահ


Kota Bogor & Gunung Salak.jpg
Istana Bogor.jpg|Նախագահական պալատը՝ Իստանա Բոգորը (Istana Bogor)
Puncak pass indonesie.jpg|Թեյի պլանտացիաներ քաղաքի մերձակայքում 
Bogor Botanical Garden.JPG|Բուսաբանական այգում
Botanischer Garten in Bogor.jpg|Բուսաբանական այգում
Women in KRB.JPG|Մուսուլմանական տարազով աշակերտուհիներ բուսաբանական այգում
Harvesting tea in Bogor, West Java.jpg|Թեյի տերևների բերքահավաքը քաղաքի մերձակա պլանտացիաներում
Ciliwung 090419-7685.JPG|Սիլիվունգ գետի առափնյան
Pura Parahyangan Agung Jagatkartta, Candi Siliwangi Shrine.jpg|Քանդի Սիլիվանգի սրբավայրը
Istana Bogor side.jpg|Գեներալ-նահանգապետական նախկին կեցավայրը
COLLECTIE TROPENMUSEUM Rooms-katholieke kerk Buitenzorg TMnr 60016616.jpg|Կաթոլիկական տաճարը


## Կլիմա
Ըստ Köppen climate classification-ի դասակարգման՝ Բոգորին բնորոշ է արևադարձային անձրևային անտառների կլիման (tropical rainforest climate, նիշը՝ Af). հարաբերական խոնավությունն այստեղ հասնում է 70 տոկոսի, տեղումների տարեկան միջին քանակությունը՝ շուրջ 1.700 միլիմետրի։

## Ծանոթագրություններ

## Գրականություն
* 
* 
* 
* 
* 
* 
* 

* 

## Արտաքին հղումներ
* *  

Կատեգորիա:Ինդոնեզիայի բնակավայրեր
Կատեգորիա:Ինդոնեզիայի քաղաքներ
Արայիկ Մարգարյան

**Արայիկ Արտաշի Մարգարյան** () հայ խորհրդային և ռուս խոտի հոկեյի մարզիչ, Ռուսաստանի խոտի հոկեյի տղամարդկանց ազգային հավաքականի գլխավոր մարզիչ։

## Կենսագրություն
Արայիկ Մարգարյանը ծնվել է 1951 թվականի մայիսի 8-ին, Հրազդան քաղաքում։ Զբաղվել է ֆուտբոլով, խաղացել է Երևանի «Արարատի» երկրորդ ակումբում, կողոսկրի կոտրվածքի պատճառով ստիպված թողել է ֆուտբոլը։

1974 թվականին մարզիչ-ուսուցիչ որակավորմամբ ավարտել է Ֆիզիկական կուլտուրայի հայկական պետական ինստիտուտը։

1977 թվականին ԽՍՀՄ առաջնությունում խաղացել է խոտի հոկեյի «Հրազդան» ակումբի կազմում։ 1978-1997 թվականներին եղել է նույն ակումբի մարզիչը։

1983-2000 թվականներին եղել է ՀԽՍՀ և Հայաստանի հիմնական և երիտասարդական հավաքականների մարզիչը։ Որպես Հայկական ԽՍՀ հավաքականի խաղացող֊մարզիչ մասնակցել է ԽՍՀՄ Ժողովուրդների 1983 թվականի ամառային սպարտակիադային։

2000 թվականին տեղափոխվել է Կազան, 2001 թվականին նշանակվել է Կազանի «Դինամոյի» գլխավոր մարզիչ։

Նրա ղեկավարությամբ թիմը Ռուսաստանի առաջնությունում նվաճել է Ռուսաստանի առաջնության 18 ոսկե (2003-2008, 2010-2020), 2 արծաթե (2002, 2009) և բրոնզե (2001) մեդալ, երկու անգամ նվաճել է Ռուսաստանի գավաթը (2001, 2005)։ 2002 թվականին Մարգարյանի սաները դարձել են գավաթակիրների գավաթի «C» դիվիզիոն, իսկ 2007 թվականին՝ Չեմպիոնների գավաթի «B» դիվիզիոնի հաղթող։

2013 թվականին գլխավորել է Ռուսաստանի ուսանողական թիմը, որը հաղթել է Կազանում կայացած ամառային հոկեյի հոկեյի մրցաշարում։  Թաթարստանի նախագահը Արայիկ Մարգարյանին շնորհակալություն հայտնեց ֆիզիկական կուլտուրայի և սպորտի զարգացման արժանի ավանդի և 2012/2013 թ.թ. Ռուսաստանի  խոտի հոկեյի տղամարդկանց առաջնության  սուպերլիգայում բարձր արդյունքների հասնելու համար։

2020 թվականի մայիսի 20-ին նշանակվել է Ռուսաստանի խոտի հոկեյի տղամարդկանց հավաքականի գլխավոր մարզիչ.։

Հայաստանի, Ռուսաստանի (2006) և Թաթարստանի վաստակավոր մարզիչ է, Ռուսաստանի ֆիզիկական կուլտուրայի վաստակավոր գործիչ (2003 թ.), 2003  թվականին պարգևատրվել է Ռուսաստանի նախագահի պատվոգրով, 2005 թվականին՝ Թաթարստանի «Ի հիշատակ Կազանի 1000-ամյակի», 2006 թվականին՝ «Քաջարի աշխատանքի համար» մեդալներով։

Որդին՝ Արթուր Մարգարյանը (ծնված 1977 թ.) 2001-2019 թվականներին խաղացել է խոտի հոկեյի Կազանի «Դինամոյի» կազմում, հետագայում զբաղեցրել է նույն ակումբի գլխավոր մարզչի պաշտոնը։

## Ծանոթագրություններ

## Արտաքին հղումներ
*МАРГАРЯН АРАИК АРТАШОВИЧ

Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Կատեգորիա:Հայաստանի վաստակավոր մարզիչ
Եղիա Հայպետ

**Եղիա Հայպետ** (*Եղիա Տեր-Հայրապետյան*,  - ՞), իրանահայ բանաստեղծ։

## Կենսագրություն

Ծնվել է 1883 թվականին Զանգեզուրի Տեղ գյուղում։ Նախնական կրթությունը ստացել է Շուշիում, ապա անցել է Թիֆլիս, ավարտել Ներսիսյան վարժարանը։ Մեկ տարի էլ հետևել է Էջմիածնի Գևորգյան ճեմարանի դասընթացներին։ Այնուհետև ուսուցչություն է արել Բաքվում։ 1918 թվականից հաստատվել է Թեհրանում, որտեղ զբաղվել է հայերեն և ռուսերեն մասնավոր դասեր տալով։ Գրել սկսել է տասնչորս տարեկանից, առաջին հրատարակված գործը «Զանգեզուր» ստեղծագործությունն է։ Աշխատակցել է սփյուռքի զանազան պարբերականների։ Նրա «Մոր սիրտը» ստեղծագործությունն արժանացել է Հովհաննես Թումանյանի ջերմ գնահատականին։ «Սայաթ Նովա» գործը բարձր է գնահատել «Հայրենիքի» խմբագրապետ Ռուբեն Դարբինյանը։

## Ծանոթագրություններ

Կատեգորիա:Իրանահայ բանաստեղծներ
Կատեգորիա:Գրական կեղծանուններով հայտնի հեղինակներ
MacWorld Expo

**MacWorld Expo**, (ամբողջական անունը՝ **Macworld Conference & Expo**), համաշխարհային կոնֆերանս-ցուցահանդես նվիրված Macintosh պլատֆորմին և նրա ապարանքանիշների։ Կոնֆերասնը անց է կացվում ամեն տարի հունվարի երկրորդ շաբաթվա ընթացքում։

MacWorld Expo իր մեջ ներառում է նաև հանրային կրթական կոնֆերանսներ, որոնք անց են կացնում այդ ոլորտի առաջատար մասնագետները։ Ցուցահանդեսը տևում է մի քանի օր։

## Պատմություն
Առաջին ցուցահանդեստ անց է կացվել 1985 թվականին Սան Ֆրացիսկոյում։

Հիմնականում ցուցահանդես անց է կացվում ամեն տարի Սան Ֆրանցիսկոյում (ԱՄՆ), տարվա սկզբին։

### 2009
2009 թվականի ցուցահանդեսը անց է կացվել հունվարի 5-ից միջև 22-ը։ Սա վերջին ցուցահանդեսն էր, որին մասնակցում էր Apple ընկերություն։ Արդյունքում ցուցահանդեսին մասնակցելուց հրաժարվեց որոշ այլ ընկերություններ օրինակ՝ Belkin և այլն։ Ցուցահանդեսի գոյությունը ապագայում հարցականի տակ էր։

### 2010
thumb|Macworld 2010
2010 թվականի կոնֆերանսը անց կացվեց փետրվարի 9-ից 13-ը, Սան Ֆրանցիսկոյում։ Ցուցահանդեսին մասնակցեցին ավելի քան 300 ընկերության ներկայացուցիչներ, իսկ ընդհանուր մասնակցների քանակը հասավ 30000-ի։ Միջոցառման ավարտի Macworld-ը հրապարակեց իր ավանդական ցանկը ամենահետաքրքիր նորություններով։

### 2011
«MacWorld-2011» անց է կացվել 2011 թվականի հունվարի 26-ից 29-ին, Սան Ֆրանցիսկոյում։ Հոկտեմբերի 27-ին ցուցահանդեսի կազմակերպիչ IDG ընկերությունը փոխարինեց իր մասնաճյուղային անվանումը, որի արդյունքում Macworld Expo դարձավ Macworld | iWorld։

### 2012
thumb|Macworld 2012
«MacWorld | iWorld-2012» ցուցահանդեսը անց կացվեց հունվարի 26-28-ը, Սան Ֆրանցիսկոյում։

### 2013
«MacWorld | iWorld-2013»-ը անց կացվեց 2013 թվականի հունվարի 31-ից փետրվարի 2-ը ընկած ժամանակահատվածում, Սան Ֆրանցիսկոյում։

### 2014
thumb|Macworld 2014
«MacWorld | iWorld-2014» անց կացվեց մարտի 24-ից 29-ին Սան Ֆրանցիսկոյում։

### 2015
«MacWorld | iWorld-2015» ցուցահանդեսը անց է կացվել արդեն ավանդական դարձած վայլում՝ մարտի 12-ից 14-ը ընկած ժամանակահատվածում։

## Արտաքին հղումներ
*  Macworld կոնֆերանսներ

## Ծանոթագրություններ

Կատեգորիա:Կոնֆերանսներ
Կատեգորիա:Տեղեկատվական տեխնոլոգիաներ
Կատեգորիա:Ցուցահանդեսներ
Pink Venom

**«Pink Venom»**, հարավկորեական BLACKPINK խմբի երգ, որը թողարկվել է 2022 թվականի օգոստոսի 19-ին YG Entertainment և Interscope Records լեյբլներում և հանդիսանում է կորեերեն լեզվով երկրորդ ստուդիական *[[Born Pink]]* (2022) ալբոմի առաջատար սինգլը։

## Ստեղծագործություն
«Pink Venom» երգը նկարագրվում է որպես հիփ հոփ ժանրի, որում օգտագործվում են այնպիսի ավանդական կորեական գործիքներ, ինչպիսին է կոմունգոն։ Ինչ վերաբերվում է երգի տեքստին, ապա երգի կրկներգերից մեկը իրենից ներկայացնում է 2005 թվականի Ռիհաննայի «Pon de Replay» երգի «One by one, then two by two» տողի ինտերպոլյացիան։ Երգը գրվել է սի մաժոր տոնայնությամբ րոպեում 90 հարված տեմպով։

## Երաժշտական տեսահոլովակ
«Pink Venom» տեսահոլովակի պրեմիերան կայացել է 2022 թվականի օգոստոսի 19-ին Blackpink-ի YouTube-ի կայքէջով։ 3 ժամվա ընթացքում տեսանյութը հավաքել է 20 միլիոն դիտում։ Տեսահոլովակում ցուցադրվում են այնպիսի տարբեր վայրեր, ինչպիսիք են առաջին կրկներգի ժամանակ ցուցադրվող ավազե պտտահողմը և կրակով լուսավորված ժայռը, որտեղ Ռոսեն կիթառ է նվագում։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ
{| class="wikitable sortable plainrowheaders" style="text-align:center"
! scope="col"| Հիթ-շքերթ (2022)
! scope="col"| Հորիզոնական
|-
! scope="row"| Global 200 (*Billboard*)
| 94
|-
! scope="row" | South Korea (Circle)
| 41
|-
! scope="row"| Vietnam (Vietnam Hot 100)
| 9

## Հավաստագրումներ
{| class="wikitable plainrowheaders" style="text-align:center"

## Քննադատների արձագանքը
NME-ից տանու Մ. Ռաջը անվանել է երգը «համարձակ, վստահ ստեղծագործություն» և «նրանց նոր դարաշրջանի խոստումնալից ավարտ»։

## Թողարկման պատմություն

## Ծանոթագրություններ

Կատեգորիա:Հարավկորեական երաժշտություն
Կատեգորիա:Blackpink խմբի երգեր
Էլ Վակրա

**Էլ Վակրա** (), քաղաք Քաթարում, նույնանուն համայնքի վարչական կենտրոնը։ Հյուսիսում սահմանակցում է երկրի մայրաքաղաք Դոհային, իսկ նրա արևելյան ծայրամասը հարում է Պարսից ծոցի ափին։ Սկզբնապես՝ 19-րդ դարի վերջերին, եղել է ձկնորսական գյուղակ; Ներկայումս 80 հազարը գերազանցող իր բնակչությամբ համարվում է մեծությամբ երկրորդ բնակավայրը Քաթարում։

Էլ Վակրան բուռն ծաղկում է ապրել 21-րդ դարի սկզբից, մայրաքաղաք Դոհայի աճին ու զարգացմանը զուգընթաց։ Դրան մեծապես նպաստել են ֆուտբոլի աշխարհի առաջնության եզրափակիչ փուլի որոշ հանդիպումների մրցասպարեզ հանդիսացող Էլ Ջանուբ մարզադաշտի, Al Wakrah Heritage Village-ի հանդիսավոր բացումը, գլխավոր ճանապարհի շահագործման հանձնումը, մետրոյի նորակառույց ճյուղով մայրաքաղաք Դոհայի ցանցին Էլ Վակրայի միացումը։

## Ստուգաբանություն
Քաղաքի անվանումը ծագել է արաբերեն *wakar* բառից, որը թարգմանաբար նշանակում է *թռչնաբույն* և սկզբնապես տրված է եղել մերձակա բլրին։

## Պատկերասրահ

Lone fishing boat in Al Wakrah.jpg|Ձկնորսական նավակ
Expatriate workers on Al Wakrah Corniche, Al Wakrah Heritage Village.jpg|Դրսեկ բանվորներ Էլ Վակրայում
Traditional buildings in Al Wakrah Heritage Village.jpg|Ավանդական շինություն Al Wakrah Heritage Village-ում
Wakra Fort, Qatar.jpg|Հին բերդը
Al wakra Beach - panoramio.jpg|Նավահանգիստը
The beach at Al Wakrah Souq 2018.jpg|Լողափը
Al Wakrah beach and sandunes.jpg|Ավազաբլուրներ լողափին
Al Wakrah Souq beachside view.jpg|Առափնյա փողոցը
Al Wakrah road running through town.jpg|Գլխավոր փողոցը
Al Wakrah Metro Station.jpg|Մետրոյի կայարանը
Al Wakrah Heritage Village.jpg|Al Wakrah Heritage Village-ը 


## Ժողովրդագրություն

2010 թվականի մարդահամարի տվյալների համաձայն՝ քաղաքում եղել է 8.436 տնային տնտեսություն և 796 հաստատություն։ Բնակիչների թիվը կազմել է 79.457, նրանց 75%-ը՝ տղամարդ, 25%-ը՝ կին։ Գրագիտության մակարդակը եղել է 98.4%: Աշխատողները կազմել են ընդհանուր բնակչության 73%-ը։ Ընդ որում՝ աշխատողների ընդհանուր թվի միայն 12%-ն են եղել կանայք։

## Քույր քաղաքներ
*, Ռամսար, Մազանդարան (2010)
*, Ջուգու (2014)

## Կլիմա
Քաթարի մնացած բնակավայրերի պես՝ Էլ Վակրայում եղանակը համեմատաբար մեղմ է հունվար, փետրվար, մարտ, նոյեմբեր, դեկտեմբեր ամիսներին։ Ամենաշոգ ամիսը հուլիսն է, ամենազովը՝ հունվարը։

## Ծանոթագրություններ

## Արտաքին հղումներ
* 

Կատեգորիա:Կատարի քաղաքներ
Օտար կրքեր

**«Օտար կրքեր»** (), 1983 թվականի խորհրդային գեղարվեստական ֆիլմ, որը նկարահանել է ռեժիսոր Յանիս Սթրեյչը լիտվացի գրող Միկոլաս Սլուցկիսի համանուն վիպակի հիման վրա Ռիգայի կինոստուդիայում։

## Սյուժե
Ֆիլմի գործողությունները տեղի են ունենում 1945 թվականին Լատվիայի «Վալդամանի» խուտորում։ Իր հեռավոր բարեկամի մոտ ապաստան գտած որբ Մարիտեն դառնում է տեղի ունեցած դրամատիկ իրադարձությունների ակամա վկան։ Խուտորի հին տերը, որը խելագարվել է, չի կարողանում տնտեսությամբ զբաղվել։ Նրա կինը աչք ունի իր նախկին բատրակ Անտանասի վրա, որը ոչ այնքան վաղուց էր վերադարձել ռազմաճակատից։ Նա ցանկանում է նրան տեսնել իր սիրեկանի դերում և ոչ առանց հիմնավորման հույս ունի, որ իրեն կհովանավորեն Անտանասի ընկերները, որոնք նույնպես նոր են վերադարձել ռազմաճակատից և միանգամից վոլոստի պետեր են դարձել։ Անտանասը առավելագույնս օգտագործում է ստեղծված իրավիճակը և իրեն տեսնում է խուտորի նոր սեփականատեր։ Բայց հաջողությունը երես է թեքում նրանից։ Սկզբում բոլոր կուտակած գումարները նրանից խլում են մի գիշեր խուտոր եկած «անտառային եղբայրները», հետո գալիս է մոր մահացու հիվանդության լուրը և բոլոր դժբախտություններին ավելանում է ևս մեկը․ տանտիրուհու դուստրը, որը հղի է նրանից, աբորտ է անում։ Վշտից հարբած Անտանասը քնում է գոմում, որտեղ քնած ժամանակ նրան սպանում է խելահեղ Վալդմանիսը։

## Դերերում
* Վիյա Արտմանե – *Աննա
* Ալգիրդաս Պաուլավիչյուս – *Անտանաս
* Զանե Յանչևսկա – *Մարիտե
* Վիզմա Օզոլինա – *Աուսմա
* Լեոնիդ Օբոլենսկի – *Վալդմանիս
* Յանիս Պաուկշտելո – *Էզերինշ
* Բոլեսլավ Ռուժ – *գնչու
* Էուգենիա Շուլգայտե – *Անտանասի մայրը
* Անդրիս Մորկանս – *Իմանտս
* Պաուլ Բուտկևիչ – *«Որմզդեղն»

## Նկարահանող խումբ
* Սցենարի հեղինակ և բեմադրող ռեժիսոր՝ Յանիս Ստրեյչ
* Բեմադրող օպերատոր՝ Հարի Կուկելս
* Կոմպոզիտոր՝ Ուլդիս Ստաբուլնիեկս
* Բեմադրող նկարիչ՝ Գունարս Բալոդիս
* Հնչյունային ռեժիսոր՝ Գլեբ Կորոտեև

## Ծանոթագրություններ

## Արտաքին հղումներ
* Ֆիլմի մասին Кино-Театр. Ру կայքում

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1983 ֆիլմեր
Կատեգորիա:Խորհրդային դրամա ֆիլմեր
Նվերներ հեռախոսով

**«Նվերներ հեռախոսով»** (), խորհրդային դետեկտիվ ֆիլմ, որը նկարահանել է ռեժիսոր Ալոիզ Բրենչը Ռիգայի կինոստուդիայում 1977 թվականին։

## Սյուժե
Մեքենավար Առնոլդ Պետերսոնին, որն աշխատում է Ռիգա-Կլայպեդա երթուղով, պարբերաբար զանգահարում է անհայտ անձը, շնորհակալություն հայտնում գերազանց աշխատանքի համար և հայտնում, որ նրա խնայբանկի հաշվին գումար են փոխանցել։ Պետերսոնը հասկանում է, որ գործը մաքուր չէ, բայց ոստիկանությանը դիմել վախենում է։ Մի անգամ ճանապարհին կասկածելի դժբախտ պատահար է տեղի ունենում. մեկ այլ մեքենավար ընկնում է գնացքի տակ։ Մահացածի մոտ ամենամսյա կանոնավոր փոխանցումներով խնայգրքույկ են հայտնաբերում։

Պետերսոնը հասկանում է, թե ինչի համար է իրեն «շնորհակալություն հայտնում». ինքն առանց կասկածելու նպաստել է անօրինական բեռի տեղափոխմանը։ Կայարանում սկսվում է ստուգում, սկսում են հետևել մարդկանց։ Որոշելով դատարկ ձեռքով ոստիկանություն չգնալ՝ Պետերսոնն իր նախաձեռնությամբ սկսում է լուսանկարել աշխատանքի ժամանակ բոլոր նրանց, ովքեր կարող էին մասնակից լինել ավելորդ վագոնների հետ կապված մեքենայություններին, որոնք անջատվել էին ճանապարհին։ Այդ նախաձեռնությունը քիչ է մնում կյանք արժենար նրա համար։

## Դերերում
* Ստասիս Պետրոնայտիս - Առնոլդ Պետերսոն
* Էուգենիա Պլեշկիտե - Թամարա Շիմանովսկայա
* Հարի Լիեպինշ - Ռոզե, տնօրեն
* Հելգա Դանցբերգ - Միրզա
* Գունար Ցիլինսկի - գնդապետ
* Պետերիս Լիեպինշ - Զիգիս, երկաթուղու մեքենավար, Առնոլդի գործընկերը
* Պաուլ Բուտկևիչ - Էդելմանիս, քրեական հետախուզության տեսուչ (հնչյունավորել է Ալեքսանդր Բելյավսկին)
* Ինտրս Բուրանս - Կրուգլով
* Վիկտոր Պլյուտ - Գեորգի Մատվեևիչ Յակովլև
* Իվար Կալնինշ - Ռոբերտ Սալմս, բեռնակիր, սպանված մեքենավարի դստեր սիրեկանը
* Արթուր Կալեյս - Մենգելիս, պահեստի վարիչ
* Յուրիս Կամինսկիս - երկաթուղային, խաբեբա
* Ալեքսեյ Միխայլով - երկաթուղային
* Լիլիանա Վեսերե - Գունա (հնչյունավորել է Նատալյա Ռիչագովան)
* Ակվելինա Լիվմանե - Իննա Դարկեվից
* Օլգերտ Կրոդերս - հաշմանդամ փաստաբան, Առնոլդի ազգականը
* Յուրիս Պլիվինշ - Միտյա, վագոնակցիչ բանվոր

## Նկարահանող խումբ
* Ռեժիսոր՝ Ալոիզ Բրենչ
* Սցենարի հեղինակ՝ Անդրիս Կոլբերգս
* Օպերատոր՝ Միկս Զվիրբուլիս
* Նկարիչ՝ Գունարս Բալոդիս
* Կոմպոզիտոր՝ Ռայմոնդ Պաուլս
* Կոստյումների նկարիչ՝ Վեչելա Վարսլավանե
* Գլխավոր խորհրդատու՝ Անրիյս Կավալիերիս
* Ֆիլմի տնօրեն՝ Մարկ Ցիրելսոն

## Ծանոթագրություններ

Կատեգորիա:Խորհրդային ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռիգայի կինոստուդիայի ֆիլմեր
Կատեգորիա:1977 ֆիլմեր
Դարերի սահմանագծին (ֆիլմ)

**«Դարերի սահմանագծին»** (), 1981 թվականի խորհրդային գեղարվեստական ֆիլմ, որը նկարահանել է ռեժիսոր Գունար Պիեսիսը Ռիգայի կինոստուդիայում։ Պատմական դրամա է, որը նկարահանվել է Անդրեյ Ուպիտի «Տիրոջ մտրակի տակ» և «Առաջին գիշերը» վեպերի հիման վրա, որոնք ընդգրկված են նրա  «Դարերի սահմանին» քառերգության մեջ։

## Սյուժե
Լատվիա, 17-րդ դար։ Իմանալով իր կալվածքի կառավարչի անօրինությունների մասին՝ երիտասարդ բարոն ֆոն Բրյումերը թողնում է իր ուսումը Գերմանիայում և վերադառնում է հայրենիք՝ իր գյուղացիներին պաշտպանելու համար։ Բարոնի համաձայնությամբ գյուղացիները հաշվեհարդար են տեսնում բռնապետ կառավարչի հետ։ Բայց խռովությունը ճնշվում է, բարոնը ձերբակալվում է, իսկ կալվածքը տրվում է մեկ այլ սեփականատիրոջ։

## Դերերում
* Այգար Բիրզնիեկս – *Կուրտ ֆոն Բրյումեր
* Օլեվ Էսկոլա – *բարոն ֆոն Գետլինգ
* Լասմա Մուրնիեցե-Կուգրենա – *Շառլոտա-Ամալիա
* Ուրմաս Կիբուսպու – *Կառլ ֆոն Շրադեր
* Ինտս Բուրանս – *Հոլգրեն
* Լաուրա Մարտիոնիտե – *Մայա
* Աարե Լաանեմետս – *Մարտինշ
* [[Ալեքսանդր Բոյարսկի]] / Դմիտրի Միրգորոդսկի – *Կրաշևսկի
* Յուրիս Ստրենգա – *Խոլոդկևիչ
* [[Ուլդիս Պուցիտիս]] – *գյուղապետ
* Անտրա Լիեդսկալնինյա – *գյուղապետի կինը
* Վելտա Լինե – *Լաուկլենե
* Յանիս Պաուկշտելո – *Դենիս
* Լիլիա Ժվիգուլե – *Լավիզե
* Վալդեմարս Զանդբերգս – *Բրիեդիս
* Ալֆրեդս Վիդենիեկս – *Մարցիս
* Լիդիա Ֆրեյմանե – *Դարթա
* Դրվագներում՝ Միերվալդիս Օզոլինշ, [[Անդիս Կվեպս]], [[Արթուր Դիմիտերս|Արտուրս Դիմիտերս]], Ուլդիս Վազդիկս, Էդգարս Լիեպինշ, Ռոմուալդս Անցանս և այլք։

== Նկարահանող խումբ ==
* Ռեժիսոր՝ Գունար Պիեսիս
* Սցենարի հեղինակ՝ Գունար Պիեսիս
* Օպերատոր՝ Մարտինս Կլեյնս
* Կոմպոզիտոր՝ Իման Կալնիշ
* Նկարիչ՝ Իևա Ռոմանովա

== Նկարահանումներ ==
Որպես կալվածատիրոջ տուն օգտագործվել է [[Յաունպիլս ամրոց]] ամրոցը։

== Ծանոթագրություններ ==


== Գրականություն ==
* *Дзенитис Г.* — С глубоким уважением к первоисточнику (О худож. фильме «На грани веков» по одноим. роману А. Упита) // [[Ригас балсс|Ригас Баллс]], 20 апреля 1982
* *Фролова Г.'' — На грани веков: (Об экранизации одноим. романа А. Упита). // Экран недели (Вильнюс), 2 апреля 1982

## Աղբյուրներ
* На грани веков // Домашняя синематека: отечественное кино 1918—1996 / Сергей Землянухин, Мирослава Сегида. — М.: «Дубль-Д», 1996. — 520 с. — стр. 264

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:Գրական ստեղծագործությունների էկրանավորումներ
Մոնիկա Մոտիչակովա

**Մոնիկա Մոտիչակովա** (, ), սլովենացի շախմատիստուհի, ՖԻԴԵ–ի կանանց վարպետ (2010)։

2015 թվականի Սլովակիայի չեմպիոն։

Սլովակիայի 2007 թվականի մինչև 16 տարեկանների պատանեկան առաջնության չեմպիոն։ 2007 թվականի Սլովակիայի պատանեկան առաջնության ավագ տարիքային խմբի արծաթե մեդալակիր։

Սլովակիայի հավաքականի կազմում մասնակցել է 2016 և 2018 թվականների շախմատային օլիմպիադաներին, 2017 և 2019 թվականների Եվրոպայի թիմային օլիմպիադաներին, Միտրոպի գավաթին՝ 2019 թվական։

Տարբեր տարիքային կարգերում աշխարհի և Եվրոպայի պատանեկան առաջնությունների բազմակի մասնակից։

Եվրոպայի անհատական առաջնությունների, կայծակնային և արագ շախմատի 2017 թվականի Եվրոպայի առաջնության մասնակից։

## Հիմնական սպորտային արդյունքներ

## Վարկանիշի փոփոխություն

## Ծանոթագրություններ

## Արտաքին հղումներ
* Выступления Партии Моники Мотычаковой на чемпионатах мира среди юниоров
* Выступления Партии Моники Мотычаковой в командных чемпионатах Европы среди девушек մինչև 18 տարեկան
* Выступления Партии Моники Мотычаковой в командных чемпионатах Европы
* Выступления Партии Моники Мотычаковой в личных чемпионатах Европы
* Выступления Партии Моники Мотычаковой в кубках Митропы
* Выступления Партии Моники Мотычаковой в командных чемпионатах Словакии 

Կատեգորիա:Շախմատային օլիմպիադաների մասնակիցներ
Կատեգորիա:Սլովակ շախմատիստներ
Անդրոիդ 12

**Անդրոիդ 12**, (կոդային անվանումը՝ **Android Snow Cone**), Անդրոիդ օպերացիոն համակարգի 12-րդ տարբերակն է, թողարկված Open Handset Alliance-ի կողմից Google-ի գլխավորությամբ։ Ծրագրավորողների համար նախատեսված առաջին տարբերակը թողարկվել է 2021 թվականի փետրվարի 18-ին։ Վերջնական տարբերակը թողարկվել է՝ 2021 թվականի հոկտեմբերի 4-ին։

Անդրոիդ 12-ը ընդհանուր առմամբ ստացել է դրական ակնարկներ։ Անդրոիդ 12-ը երրորդ ամենաշատ օգտագործվող օպերացիոն համակարգն է՝ 2022 թվականի օգոստոսի տվյլներով սմարթֆոնների 13,3% աշխատում են Անդրոիդ 12 տարբերակով։ Առաջին սմարթֆոնները, որոնք թողարկվել է Անդրոիդ 12 օպերացիոն համակարգով Google Pixel 6 և Pixel 6 Pro են։

## Պատմություն
Android 12, ( Snow Cone կոդային անունով), ցուցադրվել է Android-ի բլոգում 2021 թվականի փետրվարի 18-ին։ Ցուցադրումից շատ չանցած թողարկվեց ծրագրավորողների համար նախատեսված տարբերակը։

### Android 12.1/12L
2021 թվականի հոկտեմբերին Google-ը ցուցադրեց Android 12L-ը, Android 12-ի առացքային տարբերակ, որը իր մեջ պարունակում էր բարելավումներ կապված ծալով հեռախոսների, պլանշետների, անհատական համակարգիչների էկրանների չափով և  Chromebook-ի համար։ Թողարկումը պլանավորվում էր 2022 թվականի սկզբին։ Առաջին տարբերակը ծրագրավորողների համար թողարկվեղ 2021 թվականի հոկտեմբերին, արդեն իսկ դրանից հետո դեկտեմբերին թողարկվեց Beta 1, 2022 թվականի հունվարին Beta 2, իսկ 2022 թվականի փետրվարին Beta 3 տարբերակները։ Android 12L հիմնական տարբերակը թողարկվեց 2022 թվականի մարտի 7-ին, որը նախատեղված էր մեծ էկրանով սմարթֆոնների համար։

## Նորարաություններ
### Ինտերֆեյս
Թարմացվել է օպերացիոն համարկարգի մատերիալական լեզուն «Material You» կոդային անունով, որը թույլ է տալիս օգտագործել ավելի մեծ ստեղներ, ավելացվել է անիմացիանների քանակը և գլխավոր էկրանի վիդջեթների նոր ոճերը։ «monet» ֆունկցիա, որը թույլ է տալիս ավտոմատ կերպով ստեղծել գունային թեմաներ համակարգային ցանկերի և աջակցող հավելվածների համար։ Խելացի տուն և դրամապանակի ֆունկցիաները տեղափոխվել են ծանուցումների վահանակի վրա։

Android 12 նաև թույլ է տալիս ստեղծել երկար էկրանի նկարներ։

### Պլատֆորմ
Բարելավել են համակարգային ծառայությունները՝ WindowManager, PackageManager։ Բարելավել է թույլ տեսողություն ունեցող մարդկանց համար նախատեսված համակարգը։

## Ծանոթագրություններ

Կատեգորիա:Օպերացիոն համակարգեր
Կատեգորիա:Օպերացիոն համակարգեր բջջային հեռախոսների համար
Ագուապանելա

**Ագուապանելա** (իսպ. Aguapanela), այն ըմպելիք է, որը լայնորեն օգտագործվում է ողջ Հարավային Ամերիկայում, Կենտրոնական Ամերիկայի որոշ մասերում և Կարիբյան ավազանում։ Խմիչքի անվանումը նշանակում է «պանելային ջուր», քանի որ այն պանելից պատրաստված թուրմ է՝ չզտված բրիկետացված եղեգնաշաքարից։

Չնայած բաղադրատոմսի տարբերակները գոյություն ունեն ողջ Հարավային Ամերիկայում, ագուապանելան առավել տարածված է Կոլումբիայում, Վենեսուելայում և Բրազիլիայի որոշ մասերում, որտեղ այն մրցում է թեյի և սուրճի հետ։

## Խոհարարություն
Ագուապանելան պատրաստվում է պանելայի կտորները տաք ջրի մեջ ավելացնելով և խառնելով, մինչև կտորներն ամբողջությամբ լուծվեն։ Խմիչքը կարելի է մատուցել ինչպես տաք, այնպես էլ սառեցված վիճակում, հաճախ լցնելով կիտրոնով կամ լայմով։ Տաք վիճակում կաթը երբեմն ավելացնում են ագուապանելին, կամ նույնիսկ պանելան պարզ ջրի փոխարեն պարզապես նոսրացնում են տաք կաթով։

Ագուապանելայի տեսքն ու տարածումը պայմանավորված է նրանով, որ պանելան ունի շատ ավելի հարուստ համ, քան սովորական շաքարավազը, նույնիսկ եղեգնաշաքարը, և ինքնին հիանալի համ է հաղորդում խմիչքին։

Այնուամենայնիվ, ագուապանելան կարող է նաև հիմք ծառայել այլ ըմպելիքների համար, ինչպիսին է սուրճը։

Գոյություն ունի նաև ագուապանելայի ալկոհոլային տարբերակ, որը կոչվում է կանելազո (իսպ.՝ Canelazo), որտեղ ավելացվում է դարչին և ագուանտեն եղեգի օղի՝ պատրաստված նույն շաքարեղեգից։ Կանելազոն սովորաբար մատուցվում է ապակու եզրագծի շուրջ շաքարավազ մանրացնելով։

## Տարածում
Այսօր Կոլումբիան աշխարհում առաջատարն է մեկ շնչին ընկնող պանելայի արտադրության և սպառման մեջ, որի զգալի մասը սպառվում է ագուապանելայի տեսքով։ Այս ըմպելիքին կարելի է հանդիպել գրեթե ամենուր՝ գյուղական պանդոկներից մինչև մետրոպոլիայի բուտիկ սրճարաններ։

Ագուպանելան հանդիպում է նաև Էկվադորում, Չիլիում, Պերուում, Կոստա Ռիկայում (agua dulce անվամբ՝ «քաղցրահամ ջուր») և մի շարք այլ երկրներում։

## Օգտակար հատկություններ
Կարծիքներ կան, որ ագուապանելան ունի տարբեր օգտակար հատկություններ, սակայն դա չի հաստատվում լուրջ գիտության կողմից։

## Ծանոթագրություններ

Կատեգորիա:Լատինամերիկյան խոհանոց
Կատեգորիա:Ոչ ալկոհոլային խմիչքներ
Կերեն (այլ կիրառումներ)

**Կերեն** անունը կարող է վերաբերել

* Կերեն՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
* Կերեն՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։
Նիկոլաս Պողոս

**Հովակիմ Գրիգոր Նիկոլաս Պողոս** (հայտնի է որպես **Նիկի Պողոս**, մահացել է մոտ 1876), հնդկահայ վաճառական և զամինդարի։ Եղել է Դաքքայի (այժմ՝ Բանգլադեշի մայրաքաղաք) հայ համայնքի անդամ։

## Կարիերա
Նիկոլաս Պողոսը սովորել է Դաքքայի համալսարանական քոլեջում և Դաքքայի քոլեջում։

1848 թվականի հունիսի 12-ին Նիկոլաս Պողոսը հիմնադրել է *Pogose Anglo Vernacular School* դպրոցը (հետագայում՝ Պողոս դպրոց), որն առաջին մասնավոր դպրոցն էր Դաքքայում։ Այն նաև 19-րդ դարի սկզբին քաղաքի երեք անգլիական դպրոցներից մեկն էր։ Սկզբնապես դպրոցը տեղակայված էր Պողոսի կեցավայրի առաջին հարկում։ Նա աշխատել է որպես այդ դպրոցի տնօրեն մինչև 1855 թվականը։ Այսօր էլ այդ դպրոցը գործում է՝ զբաղեցնելով 5 ակր տարածք։ Հինավուրց շքեղ շենքի հարևանությամբ գործում է նաև մանկական խաղահրապարակը։

Դպրոցը տվել է շատ անվանի շրջանավարտներ։ Նրան թվում են բանաստեղծ Շամսուր Ռահմանը, Բանգլադեշի նախկին վարչապետ Աթաուր Ռահման Խանը, Ղուրանի բենգալերեն թարգմանիչ Գիրիշ Չանդրա Սենը։

Հետագայում՝ 1874-1875 թվականներին, Նիկոլաս Պողոսը ծառայել է որպես Դաքքայի քաղաքապետարանի ինը կոմիսարներից մեկը։ Եղել է *Dhaka Bank*-ի գործընկերը։

Նիկոլաս Պողոսը կառուցել է *Weis House* տունը, որը ներկայումս Բուլբուլ Լալիտակալա ակադեմիայի կենտրոնակայանն է։ 1868 թվականին Պողոսը դարձել է Դաքքայի հինգ հայ զամինդարիներից մեկը։

Նիկոլաս Պողոսը մահացել է 1876 թվականին և թաղվել է Դաքքայի Նարինդա քրիստոնեական գերեզմանատանը։ Նրա գերեզմանաքարին գրված է. *«Մինչև լուսաբաց ստվերներն էլ են փախչում»*։

## Ընտանիք
Նիկոլաս Պողոսն ամուսնացած էր Մարիամ Ավդալի հետ (ծնված 1825 կամ 1826 թվականին)։ Նա Կալկաթայի Կալկաթայի Հայոց մարդասիրական ճեմարանի այն ժամանակվա տնօրեն Հովհաննես Ավդալի դուստրն էր։ Նրանք ունեցել են առնվազն 10 երեխա, այդ թվում՝ Գրիգոր Հովակիմ Պողոսը (ծնված 1845 կամ 1846 թվականին), Ջոն Պողոսը (ծնված 1850 կամ 1851 թվականին), Նիկոլաս Հովակիմ Պողոսը (1852–1872) և Փոլ Պողոսը (ծնված 1853 կամ 1854 թվականին)։

## Ծանոթագրություններ

Կատեգորիա:1870 մահեր
Կատեգորիա:19-րդ դարի հայեր
Կատեգորիա:Հնդկահայ գործարարներ
Կատեգորիա:Հնդկահայ հասարակական գործիչներ
կատեգորիա:Հայերը Բանգլադեշում
Nothing (ընկերություն)

**Nothing Technology Limited**, տեխնոլոգիական ընկերություն է տեղակյված Լոնդոնում։ Հիմնադրվել է OnePlus-ի համադիմնադիր Կառլ Պեյի կողմից։ Ընկերությունը կարողացել է գրավել մի շարք հայտնի ներդրողների ուշադրություն, ինչպիսիք են Թոնի Ֆադել,  Twitch-ի համահիմնադիր՝ Քեվին Լին, Reddit-ի գլխավոր տնօրեն՝ Սթիվեն Հոֆֆման և յութուբեր՝ Քեյսի Նեյսթաթ։

## Պատմություն
OnePlus-ի համհիմնադիր Կառլ Պեյը հայտարարեց ընկերությունից հեռանալու մասին 2020 թվականի հոկտեմբերի 16-ին, նոր ընկերություն հիմնելու նպատակով։

2021 թվականի հունվարի 27-ին ներկայացվեց Nothing-ը։

2021 թվականի փետրվարի 15-ին Nothing ընկերությունը ձեռք բերեց ապրանքային նշան և Essential Products բրենդը, գրեթե մեկ տարի անց իր գործունեության դադարից հետո։

Նույն թվականի փետրվարի 25-ին ընկերությունը հայտարարեց իր առաջին գործընկերոջ մասին, այն դարձավ Teenage Engineering ընկերությունը, որը պետք է զբացվեր բրենդի դիզային մշակմամբ։

2021 թվականի հուլիսի 27-ին Nothing ընկերությունը ցուցադրեց իր առաջին ապրանքանիշը՝ անլար ականջակալներ՝ ear (1)։

Արդեն հոկտեմբերին ընկերությունը հայտարարեց Qualcomm-ի հետ համագործակցության մասին։

2022 թվականի մարտին տեղի ունեցած կոնֆերանսի ժամանակ ընկերությունը հայտարեց, որ պլանավորում է թողարկել իր առաջին սմարթֆոնը։ 2022 թվականի հուլիսի 12-ին հանրությանը ներկայացվեց Nothing Phone (1) սմարթֆոնը։

## Ապրանքանիշներ
### ear (1)
ear (1) անլար ականջակալները դարձավ ընկերության առաջին արտադրանքը։ Ցուցադրվել է 2021 թվականի հուլիս 27-ին։ Ականջակալները օժտված են Bluetooth և ANC-ով և հասանելի են սև ու սպիտակ գույներով։

Ականջակալները վաճառքի հանվեցին 2021 թվականի օգոստոսի 17-ին, արժեքը կազմեց՝ 99 դոլար։

### phone (1)
Nothing Phone 1 սմարթֆոնը, ընկերության երկրորդ արտադրանքն է։ Այն ցուցադրվել է 2022 թվականի մարտի 23-ին։ Սմարթֆոնի յուրահատկությունը կայանում էր նրա թափացիկ ետնամասում, որում տեղադրված է LED լուսավորություն։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Տեխնոլոգիա